《诗谢文显兄弟载酒并简子畅二首 其一》
宋代·韩淲

几椽牢落依僧住，二妙慇勤载酒来。名节似君真有道，交游著我定怜才。

谭高屡激清风起，归近何嫌落日催。苦忆平生溧阳尉，驱车政尔犯黄埃。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。